open-index/open-wikipedia-markdown huggingface dataset:
Լազարոս Ռոտա

**Լազարոս Ռոտա** (, ), հույն ֆուտբոլիստ, ԱԵԿ-ի և Հունաստանի հավաքականի պաշտպան:

## Ակումբային կարիերա
Ռոտան «Իրակլիս» ակումբի սան է: 2017 թվականին Լազարոսը կնքել է պայմանագիր Սլովակիայի «Սլավոյ Տրեբիշով» ակումբի հետ, որը Սլովակիայի երկրորդ դիվիզիոնից էր: 2018 թվականին Ռոտան տեղափոխվել է «Զեմպլին» ակումբ: Հուլիսի 29-ին «ԴԱԿ-1904» ակումբի դեմ խաղում նորամուտ է նշել Սլովակիայի Սուպերլիգայում: Նոյեմբերի 24-ին «Սենիցի» խաղում խփել է առաջին գոլը «Զեմպլինի» կազմում:

2020 թվականի սկզբում Ռոտան տեղափոխվել է Սիտարդի «Ֆորտունա»` ստորագրելով 3,5 տարվա պայմանագիր: Փետրվարի 7-ին «Հերակլեսի» դեմ խաղում նորամուտն է նշել Նիդերլանդների ֆուտբոլի առաջնությունում:

2021 թվականին Ռոտան վերադարձել է հայրենիք՝ ստորագրելով եռամյա պայմանագիր մայրաքաղաքային «ԱԵԿ-ի» հետ: Հոկտեմբերի 17-ին «Ատրոմիտոսա» ակումբի դեմ խաղում նորամուտն է նշել Հունաստանի Սուպերլիգում: 2022 թվականի ապրիլի 10-ին Լազարոսը «Արիսայի» դեմ խաղում խփել է առաջին գոլը «ԱԵԿ-ի» կազմում: 2023 թվականին ակումբային խաղերում օգնել է թիմին հաղթել առաջնությունում և նվաճել է Հունաստանի գավաթը:

## Միջազգային կարիերա
2020 թվականի հոկտեմբերի 11-ին Ազգերի լիգայի կազմում Մոլդովայի ֆուտբոլի ազգային հավաքականի դեմ խաղում, Ռոտան նորամուտն է Հունաստանի հավաքականի կազմում:

## Նվաճումներ
Ակումբային

 ԱԵԿ (Աթենք)

* Հունաստանի Սուպերլիգայի հաղթող - 2022/2023
* Հունաստանի գավաթի գավաթակիր - 2022/2023

## Ծանոթագրություններ

 
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Անդրեաս Ուլմեր

**Անդրեաս Ուլմեր** (; ), ավստրիացի ֆուտբոլիստ, ակումբի ձախ պաշտպան։ Հանդես է եկել Ավստրիայի ազգային հավաքականում։

## Կարիերա
Կարիերան սկսել է վիեննական «Աուստրիա»-ում, որի կազմում հանդես է եկել 3 մրցաշրջան։ 2008 թվականին հանդես է եկել «Ռիդ»-ում։ 2009 թվականից խաղում է զալցբուրգյան «Ռեդ Բուլ» ակումբում։ 2019 թվականի ապրիլին Ուլմերը երկարաձգեց պայմանագիրը ակումբի հետ մինչև 2022 թվականի ամառը։

## Ձեռքբերումներ
**«Ռեդ Բուլ» (Զալցբուրգ)**

* Ավստրիայի չեմպիոն (13) - 2008/09, 2009/10, 2011/12, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23
* Ավստրիայի գավաթակիր (9) - 2011/12, 2013/14, 2014/15, 2015/16, 2016/17, 2018/19, 2019/20, 2020/21, 2021/22

## Ծանոթագրություններ

## Արտաքին հղումներ
* «Ավստրիայի» արխիվում պրոֆիլը
* Guardian-ի վիճակագրություն

 
Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նատալյա Միրզոյան

**Նատալյա Բենիամինի Միրզոյան** (), հայ-ռուսական ռեժիսոր-մուլտիպլիկատոր, սցենարիստ և բեմադրող նկարիչ։

## Կենսագրություն
Նատալյան ծնվել է 1982 թվականի մարտի 1-ին, Երևանում։ Նա սկսել է նկարել չորս տարեկանից։ Նատալյայի հայրը գիտնական, տնտեսագետ և լրագրող է, իսկ մայրը՝ ռուսաց լեզվի ուսուցչուհի։ 1992-1996 թվականներին սովորել է Հայկանուշ Դանիելյանի անվան Երևանի արվեստի դպրոցում։ 2002 թվականին ավարտել է Երևանի պետական ​​համալսարանի փիլիսոփայության, սոցիոլոգիայի և հոգեբանության ֆակուլտետը։ 2004-2005 թվականներին սովորել է Սանկտ Պետերբուրգի դեկորատիվ և կիրառական արվեստի ինստիտուտում՝ հաստոցային գրաֆիկայի ֆակուլտետում։ 20 տարեկանից Ռուսաստանի նկարիչների միության անդամ է։ 2003-2004 թվականներին աշխատել է «Շողակաթ» հեռուստաալիքում որպես դիզայներ և անիմատոր։ 2004 թվականից աշխատել է «Պետերբուրգ» ստուդիայում որպես ռեժիսոր և անիմատոր։ Նա բազմաթիվ համառուսաստանյան և միջազգային անիմացիոն փառատոների դափնեկիր է։ Միրզոյանի առաջին անկախ ֆիլմը՝ «Մանկության ծառը», «Կրոկ» միջազգային անիմացիոն ֆիլմերի փառատոնում արժանացել է լավագույն դեբյուտի մրցանակին, իսկ ավելի ուշ դարձել է բազմաթիվ փառատոների ֆավորիտ։ Հաջորդ ֆիլմը՝ «Չինտի»-ն, որը նկարահանվել է հնդկական թեյի օգտագործմամբ, կրկնել է «Մանկության ծառ»-ի հաջողությունը։

## Ֆիլմագրություն
### Ռեժիսորական աշխատանքներ
* *[[Սմեշարիկներ]]* (2007)

*Մանկության ծառը (2009)
* Չինտի (2011)
* Ֆիքսիկներ (2011)
* Սմեշարիկներ․ Պին Կոդ (2012)
* Սմեշարիկներ․ Նոր Արկածներ (2012)
* *Տրորում ենք, տրորում* (2012)
* *Թագավորություն М* (2013)
* *Թագավորություն М+* (2015)
* *[[Սմեշարիկներ]]. Անանդորր Ամանոր* (2015)
* *Նուրբ Բույեր* (2015)
* *[[Սմեշարիկներ]]․ Սպորտ (2016)*
* *Ծովից հինգ րոպե* (2018)
* *Ընձուղտ* (2020)
* *Բարև՜, տատիկիկ* (2020)
* Պետյայի և Գայլի Արկածները (2020)

### Բեմադրող նկարիչ
* Սմեշարիկներ (2006)
* Պետյայի և Գայլի Արկածները (2020)

## Անձնական Կյանք
Ամուսնացած է Ալեքսեյ Բաժինիի հետ (ծնվել է 1979թ․)՝ «ИноеКино» պրոեկտի ցուցադրումների ղեկավար։

## Ծանոթագրություններ

## Հղումներ
* 
* Էջը Аниматор.ру կայքում

Կատեգորիա:ԵՊՀ շրջանավարտներ
Կատեգորիա:Հայ արվեստագետներ
Կատեգորիա:Հայ մուլտիպլիկատորներ
Կատեգորիա:Հայ ռեժիսորներ
Կատեգորիա:Հայ սցենարիստներ
Ավանեսովի փողոց (Բառնաուլ)

**Ավանեոսվի փողոց** (), Բառնաուլի կենտրոնական փողոցներից մեկը։ Փողոցն ամբողջությամբ անցնում է Բառնաուլի Կենտրոնական շրջանով՝ Նագորնի զբոսայգուց մինչև Զմեյնոգորսկի տրակտը։ Երկարությունը՝ 2,3 կմ։ Լայնությունը տատանվում է 70-ից մինչև 3 մետրի սահմաններում։ Ավանեսովի փողոցի մեծ մասը բաժանված է բուլվարով, որի երկայնքով անցնում են տրամվայի գծերը։

## Պատմություն
Ավանեսովի փողոցը մի քանի անգամ փոխել է իր անունը։ 1899 թվականի քաղաքային հատակագծում այն ​​գրանցվել է որպես Բոլշայա Զմեևսկայա, իսկ 1912 թվականին բնակիչների խնդրանքով փողոցը վերանվանվել է Տրոիցկայա՝ քաղաքի Նագորնայա հատվածում գտնվող Երրորդություն եկեղեցու անունով։

1927 թվականին փողոցը անվանակոչվեց խորհրդային պետական ​​գործիչ Նիկոլայ Ավանեսովի (մոտ 1900-1923) պատվին:

2020 թվականի սեպտեմբերի 26-ի լույս 27-ի գիշերը Ավանեսովի փողոցում տեղի ունեցած ավտովթարի հետևանքով զոհվել է ռուս հոկեյիստ Վադիմ Օրեխովը։ Օրեխովը եղել է «Land Rover Evoque»-ի ուղևորը, որը վարում էր նրա «Դինամո-Ալթայ» ակումբի թիմակից Դանիլ Տիմչենկոն: Մեքենան հարվածել է մայթեզրին, ապա բախվել մետաղական կառույցին: Տիմչենկոն վնասվածքներ է ստացել և տեղափոխվել հիվանդանոց, իսկ Օրեխովը մահացել է մինչ շտապօգնության ժամանելը։

## Պատմական և ճարտարապետական ​​հուշարձաններ
270px|մինի|справа|Ռոմանովների դինաստիայի 300-ամյակի անվան նախկին քաղաքային դպրոցը
№30 տունը՝ նախկին Նագորնայա դպրոցի շենքն է։ Այն կառուցվել է 1886 թվականին Բառնաուլի նախնական կրթության խնամքի ընկերության միջոցներով՝ Վասիլի Շտիլկեի կողմից։ Շենքը փայտյա է և միահարկ, զարդարված դեկորատիվ ճակտոններով և կիրառական փորագրություններով։ Շտիլկեի նախաձեռնությամբ դպրոցի տարածքում կազմակերպվել է հանրային գրադարան։ 1897 թվականից այստեղ գործում էր մեծահասակների համար նախատեսված կիրակնօրյա դպրոց։ Խորհրդային տարիներին շենքում գործում էր մանկական արվեստի դպրոց։ Ներկայումս այնտեղ է գտնվում արվեստի պատկերասրահը։

№132 հասցեում է գտնվում Ռոմանովների դինաստիայի 300-ամյակի անվան նախկին քաղաքային դպրոցը։ Երկհարկանի աղյուսե շենքը կառուցվել է 1909 թվականին, իսկ 1920 թվականին այստեղ բացվել է Կոմինտերնի անվան դպրոցը։

Խորհրդային տարիներին կառուցված «Ալթայ» կինոթատրոնի ավերված շենքի տեղում գտնվում էր Երրորդություն եկեղեցին, որը նախահեղափոխական գրականության մեջ նկարագրվում էր որպես «քարե շենք՝ փոքրիկ փայտե զանգակատանով։ Եկեղեցին ամուր է, պատված երկաթով։ Այնտեղ կա մեկ խորան՝ Սուրբ Երրորդության անունով»։

## Ծանոթագրություններ

## Արտաքին հղումներ
* 
* 

Կատեգորիա:Բառնաուլի փողոցներ
Պավել Վշոլեկ

**Պավել Մարեկ Վշոլեկ** (; ), լեհ ֆուտբոլիստ, «Լեգիա» ակումբի և Լեհաստանի հավաքականի կիսապաշտպան։

## Կարիերա
### Ակումբային
Պավել Վշոլեկը ֆուտբոլով սկսել է զբաղվել իր հայրենի քաղաքի «Վիսլա» ակումբում։ 2004-ից 2005 թվականներին մարզվել է Գդանսկի «Լեգիա»-ի հետ։ 2009 թվականին հայտնվել է «Պոլոնիա» (Վարշավա) ակումբի պատրաստման համակարգում։

Կիսապաշտպանն իր նորամուտը նշել է «Պոլոնիա»-ի առաջին թիմում 2010 թվականի նոյեմբերի 13-ին երկրի առաջնության խոժուվյան «Ռուխ»-ի դեմ խաղում։ Իր առաջին մրցաշրջանում Վշոլեկը խաղացել է 9 խաղ վարշավյան ակումբի կազմում և աչքի չի ընկել արդյունավետ գործողություններով։ Սակայն արդեն 2011/12 թվականների առաջնության առաջին խաղում ֆուտբոլիստը փոխանցում է կատարել Բրունոյին, որի շնորհիվ խփվել է միակ գոլը «Լեգիա»-ի դարպասը։ Պավել Վշոլեկն իր պրոֆեսիոնալ կարիերայի առաջին գոլը խփել է 2011 թվականի սեպտեմբերի 21-ին Լեհաստանի գավաթի խաղարկության շրջանակներում՝ Ռաձյոնկուվի «Ռուխ»-ի դարպասը։ Գժեգոժ Բոնինը դարձել է կիսապաշտպանին գոլային փոխանցում կատարողը։ Մինչև 2013 թվականի ամռանը իտալական «Սամպդորիա» տեղափոխվելը Վշոլեկը «Պոլոնիա»-ի կազմում անցկացրել է 64 խաղ երկրի առաջնությունում և գավաթում և խփել 13 գոլ։

2013 թվականի սեպտեմբերի 21-ին կիսապաշտպանն առաջին անգամ խաղադաշտ է դուրս եկել Սերիա A-ի խաղում։ «Կալյարիի» դեմ խաղում լեհ ֆուտբոլիստը խաղացել է առաջին 54 րոպեն, որից հետո նրան փոխարինել է Նիկոլա Պոցին։

### Հավաքականում
2010-ից 2011 թվականներին Պավել Վշոլեկը հանդես է եկել Լեհաստանի մինչև 19 տարեկանների պատանեկան հավաքականում։ Նա իր նորամուտը նշել է թիմում 2010 թվականի սեպտեմբերի 28-ին Թուրքիայի իրենց հասակակիցների հետ ընկերական խաղում: Հետագայում Վշոլեկը ևս 7 հանդիպում է անցկացրել այս տարիքային խմբի հավաքականում։

20 տարեկանների ազգային հավաքականում ֆուտբոլիստը առաջին անգամ խաղացել է 2011 թվականի օգոստոսի 31-ին Գերմանիայի դեմ խաղում: Ընդհանուր առմամբ, Պավել Վշոլեկը այս տարիքում անցկացրել է 4 հանդիպում և խփել 1 գոլ (2012 թվականի օգոստոսի 15-ին Չեխիայի հավաքականից Տոմաշ Կոուբեկի դարպասը):

2011 թվականի հոկտեմբերի 6-ին ֆուտբոլիստը սկսել է հանդես գալ երիտասարդական հավաքականում։ Ֆուտբոլիստը խաղադաշտ է դուրս եկել Եվրոպայի 2013 թվականի առաջնության ընտրական խաղում Պորտուգալիայի թիմի հետ երկրորդ խաղակեսում՝ փոխարինելով Արթուր Սոբեխին: Կիսապաշտպանը հաջող հանդես եկավ 2013 թվականի մարտին Լիտվայի և Լատվիայի իրենց հասակակիցների հետ ընկերական խաղերում։ 23-ին Վշոլեկի փոխանցումներից Մարիուշ Ստեմպինսկին և Բարտլոմեյ Պավլովսկին գոլ խփեցին լիտվացիների դարպասը, իսկ 3 օր անց Վշոլեկը Դամյան Դոմբրովսկու փոխանցումից խփեց իր առաջին գոլը «երիտասարդական թիմում»:

Երկրի գլխավոր հավաքականում Պավել Վշոլեկը նորամուտը նշել է 2012 թվականի հոկտեմբերի 12-ին Հարավային Աֆրիկայի հետ ընկերական խաղում: 2013 թվականի փետրվարի 2-ին Ռումինիայի հավաքականի հետ խաղում ֆուտբոլիստը գոլային փոխանցում կատարեց Լուկաշ Թեոդորչիկին:

## Ծանոթագրություններ

 
Կատեգորիա:Լեգիայի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Լեհաստանի ֆուտբոլի ազգային հավաքական
Կատեգորիա:Պոլոնիա Վարշավայի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Սամպդորիայի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Վերոնայի ֆուտբոլիստներ
Նիկոլայ Ավանեսով

**Նիկոլայ Գերասիմի Ավանեսով** (), հայ բոլշևիկ, Ռուսաստանի քաղաքացիական պատերազմի մասնակից, խորհրդային իշխանության համար պայքարող, ՌԿ(բ)Կ Բառնաուլի քաղաքային շրջանային կոմիտեի քարտուղար։

## Կենսագրություն
Ծննդյան ստույգ ամսաթիվն ու վայրը պարզված չեն։ Քաղաքացիական պատերազմի ժամանակ եղել է Կարմիր բանակի գումարտակի կոմիսարը՝ Հարավային ճակատում և մասնակցել է Վրանգելի ջախջախմանը։ 1921 թվականից եղել է Սամարայի հատուկ նշանակության ստորաբաժանման գումարտակի կոմիսար։ Մասնակցել է «քաղաքական ավազակապետության» դեմ պայքարին (պարենային հարկային համակարգից դժգոհ գյուղացիների ապստամբություն)։ Զորացրվելուց առաջ ծառայել է Մոսկվայում, ընտրվել է ստորաբաժանման կուսակցական բջիջների միացյալ կոմիտեի բյուրոյի նախագահ, ղեկավարել է կարմիրբանակային ակումբի խորհուրդը և ընտրվել է Մոսկվայի քաղաքային խորհրդի պատգամավոր։

Զորացրվելուց հետո նրան ուղարկել են ՌԿ(բ)Կ Ալթայի նահանգային կոմիտե։ 1922 թվականի մայիսին աշխատել է որպես ՌԿ(բ)Կ Բառնաուլի քաղաքային շրջանային կոմիտեի ագիտացիայի և քարոզչության բաժնի վարիչ, և շուտով ընտրվել է քաղաքային շրջանային կոմիտեի քարտուղար։ 1923 թվականի հունվարի 29-ին՝ անհասկանալի հանգամանքներում սպանվել է իր բնակարանում։

Թաղվել է Բառնաուլի Լենինսկի պողոտայում գտնվող եղբայրական գերեզմանում (հուշահամալիրում)։

## Հիշատակ
Բառնաուլի փողոցներից մեկը կրում է նրա անունը։

## Աղբյուրներ
* Барнаул: Энциклопедия / Под ред. В. А. Скубневского. — Барнаул: Изд-во Алт. гос. ун-та, 2000. — С. 7. — ISBN 5-7904-0140-6.

Կատեգորիա:Բոլշևիկներ
Կատեգորիա:Ռուսաստանի քաղաքացիական պատերազմի մասնակիցներ (կարմիրներ)
Կատեգորիա:Հայ ռազմական գործիչներ
Ֆուտբոլի Բելառուսի Սուպերգավաթ 2017

**Ֆուտբոլի Բելառուսի Սուպերգավաթ 2017**, ֆուտբոլի Բելառուսի Սուպերգավաթի 8-րդ խաղարկումն է, որն անցկացվել է 2017 թ. մարտի 11-ին։ Եզրափակիչ խաղում միմյանց դեմ մրցում էին 2015/16 մրցաշրջանի հաղթող «ԲԱՏԷ» և 2015/16 մրցաշրջանի գավաթակիր «Տորպեդո-ԲելԱԶ» ակումբները։ ԲԱՏԷ ակումբը 7-րդ անգամ կարողանում է նվաճել տիտղոսը։

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Есть такая традиция

Կատեգորիա:2017 ֆուտբոլում
Կատեգորիա:Ֆուտբոլի ազգային սուպերգավաթներ
Ֆուտբոլի Բելառուսի Սուպերգավաթ 2018

**Ֆուտբոլի Բելառուսի Սուպերգավաթ 2018**, ֆուտբոլի Բելառուսի Սուպերգավաթի 9-րդ խաղարկումն է, որն անցկացվել է 2018 թ. մարտի 10-ին։ Եզրափակիչ խաղում միմյանց դեմ մրցում էին 2016/17 մրցաշրջանի հաղթող «ԲԱՏԷ» և 2016/17 մրցաշրջանի գավաթակիր «Դինամո Բրեստ» ակումբները։

## Խաղ

## Ծանոթագրություններ

## Արտաքին հղումներ
* Матчи за Суперкубок Беларуси

Կատեգորիա:2018 ֆուտբոլում
Կատեգորիա:Ֆուտբոլի ազգային սուպերգավաթներ
Ալերգիկ ողջույն

**Ալերգիկ ողջույն** (երբեմն կոչվում է **քթային ողջույն**) քիթը մատներով, ափով կամ ձեռքի հետևի մասով վերև կամ լայնակի ուղղությամբ սրբելու և/կամ քսելու բնորոշ, իսկ երբեմն էլ սովորական ժեստ է։ Այն կոչվում է ողջույն, քանի որ ձեռքի վերև շարժումը գործում է որպես ակամա ժեստ: Քիթը ձեռքով սրբելու սովորությունն ավելի հաճախ նկատվում է երեխաների մոտ, բայց տարածված է նաև մեծահասակների մոտ։ Ողջույն տալով սովորաբար ժամանակավորապես թեթևացնում է քթի քորը, ինչպես նաև հեռացնում է քթի լորձի փոքր քանակությունը։

Էպիլեպտիկ նոպաներ ունեցող մարդկանց մոտ քիթը սրբելը դիտվել է որպես կիսակամավոր գործողություն:
մինի|Ալերգիկ ողջույն ցուցաբերող անձ

## Գործընթաց
Քթի և քթանցքերի վերևից սրբելը թույլ է տալիս արագ և հեշտությամբ մաքրել հոսող լորձը։ Բացի այդ, երբ քթանցքերը վեր են մղվում, քթի միջով անցնող օդուղիները ժամանակավորապես բացվում են։ Սա հատկապես օգտակար է, եթե շնչուղիները այտուցված են, իսկ քթանցքերը քոր են գալիս գրգռիչ նյութերի, ինչպիսին է ալերգիկ ռինիտը, պատճառով:

Ձեռքին սրբվող լորձը, ամենայն հավանականությամբ, կպարունակի մանրէներ և այլ միկրոօրգանիզմներ, որոնք հետո կարող են փոխանցվել այլ մարդկանց։ Սովորական, ինչպես նաև արագ կամ կոպիտ ալերգիկ ողջույնը կարող է նաև հանգեցնել քթի վրայով ծալքի առաջացմանը, որը կարող է հանգեցնել մանկության և մեծահասակների շրջանում դիտարկելի մշտական ​​​​ֆիզիկական դեֆորմացիայի։

## Տես նաև
* էսկիմոսական համբյուր
* Քթի քչփորում

## Ծանոթագրություններ

Կատեգորիա:Ալերգիաբանություն
Կատեգորիա:Ժեստեր
Կատեգորիա:Քթաբանություն
Կատեգորիա:Քիթ
Հեյդար Ասադով

**Հեյդար Խանըշ օղլու Ասադով** (, ), ադրբեջանցի պետական և քաղաքական գործիչ, 2024 թվականից Ադրբեջանի Միլլի Մեջլիսի պատգամավոր։ 2019-2024 թվականներին եղել է Ադրբեջանի պետական ծովային ակադեմիայի ռեկտոր, իսկ 2013-2019 թվականներին՝ Ադրբեջանի գյուղատնտեսության նախարար։ «Հայրենիքին մատուցած ծառայությունների համար» 2-րդ աստիճանի մեդալի շքանշանակակիր։ 2019 թվականին արժանացել է «Ադրբեջանի դեմոկրատական հանրապետության (1918-1920) 100-ամյակի» հոբելյանական մեդալի և «Պատվո» շքանշանի։

## Կենսագրություն
Հեյդար Խանըշ օղլու Ասադովը ծնվել է 1959 թվականի հոկտեմբերի 24-ին Հայկական Խորհրդային Սոցիալիստական Հանրապետության Սիսիանի շրջանում։

1978 թվականին ավարտել է Բաքվի խորհրդային առևտրի տեխնիկումը։ 1983 թվականին էլ ավարտել է Դադաշ Բունյադզադեի անվան Ադրբեջանի ժողովրդական տնտեսության ինստիտուտի հաշվապահության և տնտեսագիտության բաժինը։ 1978-1984 թվականին, երբ դեռ սովորում էր ինստիտուտում, աշխատել է որպես հաշվապահ, ավագ հաշվապահ և ավագ տեսուչ։ 1983-1992 թվականին դասավանդել է Ադրբեջանի պետական տնտեսագիտական ինստիտուտում։ 1987 թվականին թեկնածուական ատենախոսություն է պաշտպանել Մ. Վ. Լոմոնոսովի անվան Մոսկվայի պետական համալսարանում ու ստացել տնտեսական գիտությունների թեկնածուի գիտական աստիճան։

1992-1995 թվականին սովորել է Թուրքիայում՝ Մարմարա համալսարանի դոկտորանտուրայում։

1995 թվականին, Ադրբեջանի նախագահի հրամանագրով, նշանակվել է այդ երկրի ֆինանսների փոխնախարար։

1996-2007 թվականին զուգահեռաբար զբաղեցրել է ֆինանսների փոխնախարարի և նախարարությանը կից պետական գանձապետարանի գլխավոր տնօրենի պաշտոնները։ Իսկ արդեն 2007-2013 թվականներին զբաղեցրել է Ադրբեջանի Հանրապետության հաշվեքննիչ պալատի նախագահի պաշտոնը։

Ադրբեջանի նախագահի՝ 2013 թվականի հոկտեմբերի 22-ի հրամանագրով նշանակվել է գյուղատնտեսության նախարար։ 

Իսկ արդեն 2019 թվականի ապրիլի 3-ին, Ադրբեջանի նախագահի հրամանագրով, նշանակվել է Ադրբեջանի պետական ծովային ակադեմիայի ռեկտոր։ 

2024 թվականից Ադրբեջանի Միլլի Մեջլիսի 7-րդ գումարման պատգամավոր է։ Ներկայացնում է Շիրվանի 51-րդ ընտրական շրջանը։ 

2011 թվականին Ադրբեջանի նախագահի հրամանագրով Ասադովին շնորհվել է «Հայրենիքին մատուցած ծառայությունների համար» 2-րդ աստիճանի մեդալ։ 2019 թվականին էլ արժանացել է «Ադրբեջանի դեմոկրատական հանրապետության (1918-1920) 100-ամյակի» հոբելյանական մեդալի և «Պատվո» շքանշանի։ 

3 մենագրության ու ավելի քան 30 գիտական հոդվածի հեղինակ է։ 

Ամուսնացած է։ Ունի երեք երեխա։

## Տես նաև
* Ադրբեջանի գյուղատնտեսության նախարարություն

## Ծանոթագրություններ

Կատեգորիա:Ադրբեջանի Ազգային ժողովի 7-րդ գումարման պատգամավորներ
Կատեգորիա:Ադրբեջանի հաշվեքննիչ պալատի նախագահներ
Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Նոր Ադրբեջան կուսակցության անդամներ
Կատեգորիա:Տնտեսագիտության թեկնածուներ
Ձյուդոյի Եվրոպայի առաջնություն 2021

**Ձյուդոյի Եվրոպայի առաջնություն 2021**, անցկացվել է 2021 թվականի ապրիլի 16-ից 18-ը Պորտուգալիայի մայրաքաղաք Լիսաբոնում։ Ձյուդոյի Եվրոպայի առաջնությունը 2008 թվականին ևս անցկացվել էր Լիսաբոնում:

## Մեդալակիրներ
### Տղամարդիկ

### Կանայք

## Մեդալներ

## Ծանոթագրություններ

## Արտաքին հղումներ
* 
* 
* 
* Արդյունքներ (անգլերեն)

Կատեգորիա:2021 ձյուդոյում
Կատեգորիա:Ձյուդոյի Եվրոպայի առաջնություններ
Սուրեն Մելիքյան

**Սուրեն Համբարձումի Մելիքյան** (), հայ զինվորական, Հայաստանի Առաջին Հանրապետության կապիտան։

## Կենսագրություն
1915 թ. ավարտել է Սորբոնի համալսարանի բանասիրական ֆակուլտետը։ Սեպտեմբեր 1915-ին՝ որպես կամավոր, ներգրավվել է 2-րդ հայկական կամավորական գնդում՝ Կովկասյան ճակատում։ 1916 թ. մայիսին զորացրվել է՝ գնդի լուծարման պատճառով։

1917 թ. դեկտեմբերի 30-ի դրությամբ ծառայել է Էրզրումի շրջանում՝ ոստիկանության կոմիսարի տեղակալի պաշտոնակատար։ 1918 թ. օգոստոսի 25-ին ստացել է կորնետի կոչում։ 1919 թ. մայիսին նշանակվել է ռազմական նախարարի աշխատակից, հուլիսին՝ պորուչիկ։ 1920 թ. արդեն արժանացել է կապիտանի կոչմանը։

1919 թ. հունիսից սեպտեմբեր ընկած ժամանակահատվածում ծառայել է որպես Հովհաննես Քաջազնունու՝ անձնական քարտուղար և թիկնապահ: Հայաստանի պատվիրակության համհարզ-թարգմանիչ ԱՄՆ-ում։

1920 թ. մասնակցել է հայ-թուրքական պատերազմին որպես կապիտան։

1921 թ. հունիսի 1-ին ձերբակալվել է Թիֆլիսում, օգոստոսի 10-ին՝ գնդակահարվել։

## Պարգևներ
Սուրեն Մելիքյանը պարգևատրվել է Սուրբ Գևորգի խաչերով (I–IV աստիճաններ) և Սուրբ Գևորգի մեդալներով (I–IV աստիճաններ)։

## Լուսանկարներ

Պատկեր:Hovhannes Katchaznouni young army captain Suren Melikian in USA.jpg|Կապիտան Մելիքյանը՝ նկարված Նյու Յորքում, ԱՄՆ, 1919 թ.
Պատկեր:Armenia delegation United States 1919.jpg|Հայաստանի պատվիրակությունը ԱՄՆ-ում, 1919 թ. (Ս. Մելիքյանը վերին շարքում՝ կենտրոնում)
Պատկեր:THE ARMENIAN DELEGATION IN THE UNITED STATES 1919.jpg|Հայաստանի պատվիրակությունը ԱՄՆ-ում, 1919 թ.
Պատկեր:Banquet to the Armenian Mission to the United States 1919.jpg|Միացյալ Նահանգներում հայկական առաքելության պատվին պատրաստված պաշտոնական բագետում, Բոստոն, 1919 թ.


## Ծանոթագրություններ

## Աղբյուրներ
* 
* 
* Списки репрессированных армянских офицеров. 1921 г. — РИА 1914
 
Կատեգորիա:Առաջին համաշխարհային պատերազմին մասնակցած հայեր
Կատեգորիա:ՀՀ զինված ուժերի կապիտաններ
Կատեգորիա:Մահապատժի դատապարտվածներ
Ալեքս Աղաբաբյան

**Ալեքս Աղաբաբյան** (), իրանահայ հնչյունային կրկնօրինակող, կրկնօրինակման հիմնադիրներից մեկը Իրանում։

## Կենսագրություն
Ծնվել է 1924 թվականին Թեհրանում։ Սաթենիկ Աղաբաբյանի որդին է, ով իրանցի առաջին օպերային երգիչներից մեկն էր։ Իր առաջին պարսկերեն կրկնօրինակումը ստեղծել է դեռևս Իտալիայում ուսանողության տարիներին։

Մահացել է 1997 թվականին։

## Ծանոթագրություններ

## Գրականություն
* 
* 
 
Կատեգորիա:Իրանահայ հնչյունավորողներ
Ֆուտբոլի Բելառուսի Սուպերգավաթ 2019

**Ֆուտբոլի Բելառուսի Սուպերգավաթ 2019**, ֆուտբոլի Բելառուսի Սուպերգավաթի 10-րդ խաղարկումն է, որն անցկացվել է 2019 թ. մարտի 2-ին։ Եզրափակիչ խաղում միմյանց դեմ մրցում էին 2017/18 մրցաշրջանի հաղթող «ԲԱՏԷ» և 2017/18 մրցաշրջանի գավաթակիր «Դինամո Բրեստ» ակումբները:

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Матчи за Суперкубок Беларуси

Կատեգորիա:2019 ֆուտբոլում
Կատեգորիա:Ֆուտբոլի ազգային սուպերգավաթներ
IF բացօթյա հարթակ

**IF բացօթյա հարթակ** (), բացօթյա համերգային հարթակ Թուրքիայի մայրաքաղաք Անկարայում։ Կառուցվել է 2004 թվականին։ Այնտեղ կազմակերպվել և անց են կացվել բազմաթիվ համերգներ ու միջոցառումներ, այդ իսկ պատճառով համարվում է Թուրքիայի ամենահայտնի համերգասրահներից մեկը։ Մինչև 2000-ական թվականների վերջը բացօթյա համերգասրահի սեփականատերը «Modern Sabahlar» ռադիոկայանի հաղորդավար Ֆահիր Օղյունչն էր։ 2015 թվականից ի վեր այն պատկանում է «Gönül Adamları» խմբին։

2015 թվականի սկզբին, բացօթյա համերգային հարթակի ինտերիերի խոշոր վերանորոգումից հետո, բեմահարթակը հյուսիսարևելյան անկյունից տեղափոխվեց հարավարևելյան անկյուն։

Միասեռական երկու տղամարդ համերգային սրահի անվտանգության աշխատակիցներին մեղադրեցին այն բանում, որ վերջիններս, տղամարդկանց միասեռական լինելու պատճառով, թույլ չէին տվել մտնել բացօթյա համերգասրահի տարածք։ Համերգասրահի ղեկավարությունը ավելի ուշ մեկնաբանեց տեղի ունեցածը։ Նրանց խոսքով՝ տղամարդիկ դրսից իրենց հետ բերել էին ալկոհոլային խմիչքներ ու խանգարում էին ներսում զվարճացող մարդկանց։ Ավելին, համերգասրահի ղեկավար կազմը հայտարարել էր, որ իրենք չունեն սեռական որևէ նախապատվություն, քանի որ նախկինում բացօթյա համերգային հարթակում կայացել են ԼԳԲՏ երաժիշտների համերգներ, ինչպես օրինակ՝ Ջեմ Ադրիանի։

2016 թվականի հուլիսին Ստամբուլի ասիական հատվածում` Աթաշեհիրում, բացվում է IF-ի առաջին մասնաճյուղը՝ IF Performance Hall Ataşehir-ը։ Ստամբուլի երկրորդ մասնաճյուղն էլ բացվել է 2017 թվականի հունվարին՝ այս անգամ արդեն եվրոպական հատվածում՝ Բեշիքթաշ շրջանում։ 2018 թվականի ձմռանը Շվեյցարիայի Ցյուրիխ քաղաքում բացվում է համերգային հարթակի երրորդ մասնաճյուղը, իսկ նույն տարվա աշնանն արդեն մասնաճյուղ է բացվում նաև Էսքիշեհիրում։

## Ծանոթագրություններ

## Արտաքին հղումներ
* 
* Active concerts in Biletix

Կատեգորիա:Թուրքիայի երաժշտական սրահներ
Ֆուտբոլի Բելառուսի Սուպերգավաթ 2020

**Ֆուտբոլի Բելառուսի Սուպերգավաթ 2020**, ֆուտբոլի Բելառուսի Սուպերգավաթի 11-րդ խաղարկումն է, որն անցկացվել է 2020 թ. մարտի 4-ին։ Եզրափակիչ խաղում միմյանց դեմ մրցում էին 2018/19 մրցաշրջանի հաղթող «Դինամո Բրեստ» և 2018/19 մրցաշրջանի գավաթակիր «Շախտյոր (Սոլիգորսկ)» ակումբները:

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Матчи за Суперкубок Беларуси

Կատեգորիա:2020 ֆուտբոլում
Կատեգորիա:Ֆուտբոլի ազգային սուպերգավաթներ
Լիբրացիայի կետի ուղեծիր

**Լիբրացիայի կետի ուղեծիրը**, աստղադինամիկայում քվազի-պարբերական ուղեծիր է Լագրանժի կետի շուրջ։ Լիբրացիան ուղեծրային շարժման մի ձև է, որը դրսևորվում է, օրինակ, Երկիր-Լուսին համակարգում։ Տրոյացիները նույնպես ունեն լիբրացիոն դինամիկա։

Գոյություն ունեն լիբրացիայի կետի ուղեծրերի երկու տեսակներ՝ հալո-ուղեծիր և Լիսաժուի ուղեծիր

Ջեյմս Ուեբի տիեզերական աստղադիտակը գտնվում է լիբրացիոն կետի ուղեծրում՝ Արեգակի L2 Լագրանժ կետի շուրջ: Քանի որ լիբրացիայի կետի ուղեծրերը քվազի-պարբերական են, աստղադիտակը պետք է հաճախակի փոքր հրթիռային շարժիչի այրումներ կատարի՝ L2 կետին մոտ դիրք պահպանելու համար, սա սահմանափակում է աստղադիտակի կյանքի տևողությունը՝ վառելիքի պաշարների սպառման պատճառով։

Աստղադիտակի համար կատարված վաղ մոդելավորումները ցույց էին տալիս տասը տարվա շահագործման կյանքի տևողություն, նախքան կայանի պահպանումը կդառնա անհիմն: Այնուամենայնիվ, բարձր ճշգրտությամբ մեկնարկի շնորհիվ, այժմ կարծում են, որ աստղադիտակը կարող է պահպանել իր դիրքը մինչև քսան կամ նույնիսկ քսանհինգ տարի։

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Ֆուտբոլի Բելառուսի Սուպերգավաթ 2021

**Ֆուտբոլի Բելառուսի Սուպերգավաթ 2021**, ֆուտբոլի Բելառուսի Սուպերգավաթի 12-րդ խաղարկումն է, որն անցկացվել է 2021 թ. մարտի 2-ին։ Եզրափակիչ խաղում միմյանց դեմ մրցում էին 2019/20 մրցաշրջանի հաղթող «Շախտյոր (Սոլիգորսկ)» և 2019/20 մրցաշրջանի գավաթակիր «ԲԱՏԷ» ակումբները:

Խաղի հիմնական ժամանակն ավարտվել է 0:0 հաշվով: Հետխաղյա 11 մետրանոց հարվածաշարում ավելի ուժեղ են գտնվել Շախտյորի ֆուտբոլիստները հաղթելով 5:4 հաշվով: Շախտյորը այս տիտղոսը կարողանում է նվաճել առաջին անգամ:

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Меньше месяца до «Париматч — Суперкубка Беларуси» сезона 2021
* Александр двуликий. Гутор принес «Шахтеру» первый в истории Суперкубок
* Матчи за Суперкубок Беларуси

Կատեգորիա:2021 ֆուտբոլում
Կատեգորիա:Ֆուտբոլի ազգային սուպերգավաթներ
Տրանսմթնոլորտային ուղեծիր

**Տրանսմթնոլորտային ուղեծիր** երկնային մարմնի շուրջ պտտվող ուղեծիր է, որի ուղեծրի մի մասը հատվում է մթնոլորտի հետ: Տրանսմթնոլորտային Երկրի ուղեծրերը սահմանելու համար սովորաբար օգտագործում են Միջազգային ավիացիոն ֆեդերացիայի սահմանած Կարման գիծը, որը կազմում է 100 կմ բարձրություն, սակայն կարող են օգտագործվել այնպիսի բարձրություններ, ինչպիսին է ԱՄՆ-ի կողմից սահմանված  50 մղոն գիծը: Նման ուղեծրերը ենթակա են զգալի մթնոլորտային դիմադրության, ինչը կարող է հանգեցնել արագ ուղեծրային դիրքի կորստի, եթե այն չվերահսկվի։

Մի շարք արհեստական ​​արբանյակներ տեղադրվել են Երկրի տրանսմթնոլորտային ուղեծրերում, սովորաբար կրող հրթիռի անսարքության պատճառով։ Այդպիսի արբանյակների թվում են EOS 02-ը և AzaadiSAT-ը, որոնք տեղակայվել են 76 x 356 կմ տրանսմթնոլորտային ուղեծրում՝ ՍՍԼՎ հրթիռի վերին աստիճանի անսարքության պատճառով:

Տրանսմթնոլորտային ուղեծրերը սահմանափակ գործնական կիրառություններ ունեն, քանի որ նման ուղեծրերում տեղադրված օբյեկտները ենթարկվում են արագ ուղեծրային դիրքի կորստի: Նման կիրառություններից մեկը եղել է IXV տիեզերանավի վերադարձը փորձարկելու համար: Այն արձակվել էր 76 x 416 կմ տրանսմթնոլորտային ուղեծիր:

Բոինգի Սթարլայներ տիեզերանավը տեղադրվում է տրանսմթնոլորտային ուղեծիրում՝ Ատլաս-5 հրթիռով, այնուհետև այն օգտագործում է իր ներկառուցված շարժիչը՝ ցածր մերձերկրյա ուղեծիր դուրս գալու համար, Միջազգային տիեզերական կայանի հետ կցվելու համար։

Astrobotic Technology-ի Peregrine Mission One լուսնային վայրէջք կատարող սարքը տեղափոխվել է տրանսատմոսֆերային ուղեծիր՝ վառելիքի արտահոսքից հետո, վտանգավոր տիեզերական աղբ դառնալուց խուսափելու համար:

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Հելիոկենտրոն ուղեծիր

[thumb|[Արեգակնային համակարգի բարիկենտրոնի շարժումը Արեգակի նկատմամբ]]
**Հելիոկենտրոն ուղեծիր** (նաև կոչվում է **Արևակենտրոն ուղեծիր**), Արեգակնային համակարգի բարիկենտրոնի շուրջ ուղեծիր է: Բարիկենտրոնը գտնվում է Արեգակի մակերևույթի ներսում կամ նրան շատ մոտ։ Արեգակնային համակարգի բոլոր մոլորակները, գիսաստղերը և աստերոիդները, ինչպես նաև Արեգակն ինքը գտնվում են նման ուղեծրերում: Այս ուղեծրերում են տեղակայվել նաև շատ ավտոմատ միջմոլորակային կայաններ և տիեզերական աղբի բեկորներ։ Արեգակնային համակարգի մոլորակների արբանյակները, ընդհակառակը, չեն գտնվում հելիոկենտրոն ուղեծրերում, քանի որ պտտվում են իրենց համապատասխան մոլորակի շուրջ (չնայած Լուսինը ունի ուռուցիկ ուղեծիր Արեգակի շուրջ)։

Արեգակնային համակարգի բարիկենտրոնը, չնայած միշտ մոտ է Արեգակի կենտրոնին, ժամանակի ընթացքում շարժվում է տարածության մեջ՝ կախված նրանից, թե այդ պահին որտեղ են գտնվում Արեգակնային համակարգի այլ խոշոր մարմինները, ինչպիսիք են Յուպիտերը և այլ խոշոր գազային հսկաները: Այս երևույթը թույլ է տալիս հայտնաբերել էկզոմոլորակները շառավղային արագության չափումների օգնությամբ:

«Հելիո-» նախածանցը ծագում է հունարեն «ἥλιος» բառից, որը նշանակում է «Արև», ինչպես նաև Հելիոս-ից, որը Արեգակի մարմնավորումն է հունական դիցաբանությունում:

Առաջին կայանը, որը տեղադրվեց հելիոկենտրոն ուղեծրում, Լունա 1-ն էր 1959 թվականին: Կրող հրթիռի վերին աստիճանի սխալ պահին այրման պատճառով այն չկարողացավ հասնել Լուսին:

## Տրանս-Մարս ներարկում
thumb|Տրանս-Մարս ներարկման դիագրամ.<br/>A = Հոհմանի փոխանցման ուղեծիր։ B = Մոտեցման առաքելություն։ C = Հակադարձման առաքելություն
«Տրանս-Մարս ներարկումը» հելիոկենտրոն ուղեծիր է, որի դեպքում տիեզերանավը օգտագործելով սեփական շարժիչները տեղադրվում է անհրաժեշտ հետագծի վրա, որը հայտնի է նաև որպես **Մարսի փոխանցման ուղեծիր**, իր դեպի Մարս ճանապարհին։

Երկու տարին մեկ բացվում են ցածր էներգիայով փոխանցման պատուհաններ, որոնք թույլ են տալիս շարժվել երկու մոլորակների միջև՝ ամենացածր հնարավոր էներգիայի գործադրմամբ։ Փոխանցման արձակումները կարող են տիեզերանավը տեղադրել կամ Հոհմանի փոխանցման ուղեծիր, կամ Երկէլիպտիկ փոխանցման ուղեծիր։ Տրանս-Մարս ներարկումները կարող են լինել կամ մեկ մանևրային շարժիչի գործարկման միջոցով, ինչպես օրինակ՝ 2013 թվականին ՆԱՍԱ-ի MAVEN ԱՄԿ-ի դեպքում, կամ մի շարք պերիկենտրոնի փոփոխություններ, ինչպես օրինակ՝ 2013 թվականին ՀՏՀԿ-ի Mars Orbiter Mission-ի դեպքում:

## Տես նաև
* Աստղադինամիկա
* Երկրի ուղեծիր
* Գեոկենտրոն ուղեծիր
* Հելիոկենտրոն ուղեծրում արհեստական ​​օբյեկտների ցանկ
* Ուղեծիր
* Ցածր էներգիայով փոխանցում

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Նեմո (շուն)

**Նեմո** (, ), Ֆրանսիայի նախագահ Էմանուել Մակրոնի և նրա կնոջ Բրիջիտ Մակրոնի լաբրադոր ռետրիվեր-գրիֆոն տեսակի սև շունը։

## Կյանք
Նեմոն ծնվել է 2016 թվականին Տյուլում՝ Ֆրանսիայի նախկին նախագահ Ֆրանսուա Օլանդի հայրենի քաղաքում։ Սկզբում նրա անունը եղել է Մարին։ Մինչև 2017 թվականի օգոստոս ամիսը շունը բնակվում էր կենդանիների համար նախատեսված կացարանում, որը տնօրինում էր «Կենդանիների պահպանության ընկերակցությունը» (): Վերջինս Փարիզի մոտակայքում գտնվող Իվլին դեպարտամենտի Էրմերե կոմունայում գործող բարեգործական կազմակերպություն է, որը զբաղվում է կենդանիների իրավունքների պաշտպանությամբ։ Նույն ամսվա սկզբին Բրիջիտ Մակրոնն այցելել էր այդ կենտրոն և ասել, որ նախագահական ընտանիքը ցանկանում է որդեգրել տարբերակիչ հատկանիշներ ունեցող շան։ Կենտրոնի աշխատակիցները հայտնաբերել էին Մարին անվամբ լաբրադոր ռետրիվեր-գրիֆոն տեսակի սև շունը։

2017 թվականի օգոստոսի 27-ին, ամառային արձակուրդից վերադառնալու հետո, Ֆրանսիայի նախագահն ու նրա կինը վերադարձան կենտրոն ու պաշտոնապես որդեգրեցին շանը։ Էմանուել Մակրոնը, իր սիրելի վեպերից մեկի՝ Ժյուլ Վեռնի «Քսան հազար լյո ջրի տակ» վեպի հերոս Կապիտան Նեմոյի պատվին, շանը տվել է Նեմո անվանումը։

2017 թվականի օգոստոսի 28-ից ի վեր Նեմոն բնակվում է Ֆրանսիայի նախագահի պաշտոնական նստավայրում՝ Ելիսեյան պալատում։ Իր առաջին օրը, նախագահ Մակրոնի հետ միասին, Նեմոն ողջունեց Չադի նախագահ Իդրիս Դեբի Իտնոյին։

2020 թվականի օգոստոսին «Asian Journal of Medicine and Health» ամսագրում հրապարակվեց մի հոդված, որտեղ մտացածին հեղինակների շարքում նշվում էր նաև Նեմոյի անունը։ Հոդվածի նպատակն էր ցույց տալ, որ կոնկրետ այս ամսագրը կհրապարակի ամեն ինչ, եթե հրապարակման հետ կապված բոլոր վճարումներն արված են։

## Ծանոթագրություններ

Կատեգորիա:Էմանուել Մակրոն
Սամբոյի Ռուսաստանի առաջնություն 2021

**Սամբոյի Ռուսաստանի առաջնություն 2021**, անցկացվել է 2021 թվականի փետրվարի 27-ից մարտի 1-ը Օրենբուրգ քաղաքում: Մրցաշարին մասնակցողների ընդհանուր թիվը 742 էր: Մրցաշարն անցկացվում էր քաշային կարգերի նոր համակարգով, որը հաստատվել էր Սամբոյի Միջազգային Ֆեդերացիայի կողմից։ Նոր համակարգով քաշային կարգերի թիվը 22-ն էր՝ 8-ը տղամարդկանց, 7-ը կանանց համար:

## Մեդալակիրներ
### Տղամարդիկ

### Կանայք

### Մարտական սամբո

## Արտաքին հղումներ
* 

Կատեգորիա:2021 սամբոյում
Կատեգորիա:Սամբոյի Ռուսաստանի առաջնություններ
Սամբոյի Ռուսաստանի առաջնություն 2022

**Սամբոյի Ռուսաստանի առաջնություն 2022**, անցկացվել է 2022 թվականի փետրվարի 24-ից մարտի 1-ը Վերխնյայա Պիշմա  (Սվերդլովսկի մարզ) քաղաքում:

## Մեդալակիրներ
### Տղամարդիկ

### Կանայք

### Մարտական սամբո

## Արտաքին հղումներ
* 
* 
* 
* 
* 
* 

Կատեգորիա:2022 սամբոյում
Կատեգորիա:Սամբոյի Ռուսաստանի առաջնություններ
Լուկա Շևալիե

**Լուկա Էժեն Շևալիե** (, ), ֆրանսիացի ֆուտբոլիստ, դարպասապահ, խաղում է «Պարի Սեն-Ժերմեն» ակումբում։

## Ակումբային կարիերա
«Լիլի» սան Շևալիեն 2021 թվականի ամռանը վարձակալությամբ միացել է «Վալանսիենին» մինչև 2021/22 մրցաշրջանի ավարտը: 2022 թվականի սեպտեմբերի 10-ին նա իր նորամուտն է նշել «Լիլի» հիմնական թիմի կազմում՝ Լիգա 1-ի «Օլիմպիկ Մարսելի» դեմ խաղում:

2025 թվականի օգոստոսին տեղափոխվել է «Պարի Սեն-Ժերմեն»՝ մայրաքաղաքային ակումբի հետ կնքելով հինգ տարվա պայմանագիր: Տրանսֆերի արժեքը կազմել է 40 միլիոն եվրո, ևս 15 միլիոն եվրո նախատեսված է բոնուսների տեսքով: Շևալիեն իր նորամուտը փարիզցիների կազմում նշել է 2025 թվականի օգոստոսի 13-ին՝ ՈՒԵՖԱ-ի Սուպերգավաթի անգլիական «Տոտտենհեմ Հոտսպուրի» դեմ հաղթական խաղում:

## Կարիերա ազգային հավաքականում
Շևալիեն խաղացել է Ֆրանսիայի մինչև 16, մինչև 18, մինչև 20, մինչև 23, ինչպես նաև մինչև 21 տարեկանների հավաքականների կազմում: 2024 թվականի նոյեմբերին նա ստացել է առաջին հրավերը ազգային հավաքականից՝ ՈՒԵՖԱ-ի Ազգերի լիգայի խաղերի համար: 2025 թվականի ամռանը նա և թիմը այդ մրցաշարում զբաղեցրել է երրորդ տեղը:

## Ելույթների վիճակագրություն
### Ակումբ

## Նվաճումներ
### Թիմային
**Պարի Սեն-Ժերմեն**

* ՈՒԵՖԱ-ի Սուպերգավաթի հաղթող՝ 2025

**Ֆրանսիայի հավաքական**

* ՈՒԵՖԱ-ի Ազգերի լիգայի բրոնզե մեդալակիր՝ 2024/25

### Անձնական նվաճումներ
* Լիգա 1-ի տարվա դարպասապահ UNFP-ի վարկածով՝ 2024/25
* Լիգա 1-ի տարվա թիմ UNFP-ի վարկածով. 2024/25

## Ծանոթագրություններ

Կատեգորիա:Լիլի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Ֆրանսիացի ֆուտբոլիստներ
Ուպորնի (վագր)

**Ուպորնի** (), ամուրյան վագր, որին որսացել են մարդիկ, իսկ այնուհետ ազատ արձակել վայրի բնություն։ Սկզբնական շրջանում գտնվել է WWF-ի ռուսական ստորաբաժանման հոգածության ներքո։ Ուպորնին երկար ժամանակ եղել է «Վագրերի դրախտ» արգելոցի և Անյուի ազգային պարկի շրջանում։ Մասնագետները տվյալներն ստանում էին կենդանու վզին ամրացված օղակից, որն ուներ GPS-մոդուլ։ Դիտարկման ընթացքում մասնագետները հայտնաբերել են նաև վագրի ու նրա որսի հետքերը։

Ուպորնին եզակի է նրանով, որ միակ վագրն է, որին սկզբում, մարդկանց հետ ունեցած կոնֆլիկտի պատճառով, հանել են վայրի բնությունից, իսկ վերականգնումից հետո դարձյալ հաջողությամբ վերադարձրել տայգա։

## Կյանք
2014 թվականի նոյեմբերին Ռուսաստանի Խաբարովսկի երկրամասի Վյազեմսկի շրջանում մասնագետները որսացել են ամուրյան երկու վագրի, որոնք առանձնանում էին հատուկ կոնֆլիկտայնությամբ։ Վագրերը սպանում էին շներին ու վախեցնում մարդկանց։ Մարդկանց վրա հարձակումից խուսափելու համար՝ վագրերին պետք է տեղավորեին անվտանգ միջավայրում։ Գիշատիչները խիստ թույլ էին և հյուծված։

Վագրերից մեկը խիստ համառ էր և չէր ցանկանում տեղափոխման վանդակից դուրս գալ կենդանավանդակ։ Հենց այդ պատճառով էլ նրան անվանում են «Ուպորնի»։ Վագրը խիստ հյուծված էր ու ուներ անփայլ մորթի (դա վկայում էր նրա առողջական խնդիրների մասին)։ Ուպորնիին տեղափոխում են վայրի կենդանիների վերակենդանացման «Утёс» կենտրոն։ 2015 թվականի մայիսին կենդանու առողջական վիճակը բարելավվում է ու վագրին Տրոիցկոյի շրջանում՝ Անյուի ազգային պարկի սահմանին ազատ արձակում վայրի բնություն։ 

Գիշատիչն ակտիվորեն տեղաշարժվում էր տայգայի տարածքում։ Լքելով Անյուի ազգային պարկը՝ նա շարժվում է դեպի հյուսիս։ Նույն տարվա հոկտեմբերին Ջոնկա (Տրոիցկոյի շրջան) գյուղի մոտակայքում դուրս է գալիս Ամուրի շրջան, անցնում Ինոկենտիևսկոյե լիճը։ 2015 թվականի դեկտեմբերի սկզբին Ուպորնին արդեն իսկ Ամուրի ափին էր։ Դրանից հետո վերադարձել է Գուր գետի շրջան։ Վագրի բնակության տարածքը կազմում էր մոտ 200 քառակուսի կիլոմետր։ Այդ ընթացքում Ուպորնին որևէ անգամ չի մտել բնակավայրեր ու չի հանդիպել մարդկանց հետ։ Կենդանաբանները կարծում էին, որ վագրի վզին առկա GPS մոդուլը ավտոմատաբար կանջատվի ու վագրի վզից կպոկվի 2016 թվականի հունիսի վերջին։ Կենդանության ողջ ընթացքում Ուպորնին բնակվել է Խաբարովսկի երկրամասի տարածքում։  

2017 թվականի փետրվարին կենդանաբանները դադարեցին որևէ ազդակ ստանալ Ուպորնիի GPS մոդուլից։ Վզկապից ազդակի կորստի բնույթը վկայում են այն մասին, որ վագրը, ամենայն հավանականությամբ, սատկել է։ Նույն տարվա մարտին հայտնաբերվեց Ուպորնիի մարմինը՝ գլխին ու թիկունքին առկա վնասվածքներով։ Ենթադրաբար, վագրի սատկելու պատճառ էր դարձել որսի համար մեկ այլ վագրի հետ բախումը։

## Ծանոթագրություններ

## Արտաքին հղումներ
* Стала известна судьба тигра, отпущенного в тайгу в Хабаровском крае
* Тигр Упорный, возможно, нашел свою тигрицу

Կատեգորիա:Հայտնի վագրեր
Աբու Բաքր ալ-Սիդիք մզկիթ

**Աբու Բաքր ալ-Սիդիք մզկիթ** (, ), գործող սուննի մզկիթ Կոլումբիայի մայրաքաղաք Բոգոտայում։

## Պատմություն
Հողատարածքը, որտեղ այսօր կառուցված է Աբու Բաքր ալ-Սիդիք մզկիթը, ձեռք է բերվել 2010 թվականին։ Դրանից մի քանի ամիս անց՝ հենց նույն տարում, սկսվել են մզկիթի կառուցման աշխատանքները։

Շինարարական աշխատանքներն ավարտվել են մեկ տարի անց՝ 2011 թվականին ու շահագործման հանձնվել հենց նույն տարվա ընթացքում։

Աբու Բաքր ալ-Սիդիքը Բոգոտայի ամենամեծ մզկիթն է։

Մզկիթն ունի մեկ մինարե և մեկ գմբեթ։ Մզկիթի ընդհանուր տարածքը կազմում է 550 քառակուսի մետր։

## Ծանոթագրություններ

Կատեգորիա:2011 հիմնադրումներ Կոլումբիայում
Կատեգորիա:Բոգոտայի շենքեր և կառույցներ
Կատեգորիա:Կոլումբիայի մզկիթներ
Բարձր մերձերկրյա ուղեծիր

[thumb|upright=1.4|Բարձր մերձերկրյա ուղեծրերի տարածություն, [միջին մերձերկրյա ուղեծիր|միջին մերձերկրյա ուղեծրերի և Լուսնի ուղեծրի միջև]]
**Բարձր մերձերկրյա ուղեծիրը** գեոկենտրոն ուղեծիր է՝ որի ապոգեյը ավելի հեռու է, քան գեոսինքրոն ուղեծրինը, որը կազմում է 35786 կմ ծովի մակերևույթից վեր:

Բարձր մերձերկրյա ուղեծրերում արբանյակներ տեղադրելու հնարավորությունը թույլ է տվել գիտնականներին կատարել հեղափոխական հայտնագործություններ աստղագիտության և երկրագիտության ոլորտներում, միաժամանակ հնարավորություն տալով նաև ներդնել միջազգային հաղորդակցության և նավավարության համակարգեր:

Լուսնի Հիլլի գունդը գտնվում է Լուսնից 60000 կմ հեռավորության վրա, և մինչև 690 կմ բարձրությամբ լուսնային ուղեծրերը անկայուն են Երկրի գրավիտացիոն ազդեցության պատճառով:

## Բարձր մերձերկրյա ուղեծրերի տարածված տեսակները
thumb|Ապոլոն 13-ի Լուսնային մոդուլի ներսից 1970 թվականի ապրիլի 17-ին նկարված Երկրի կիսալուսնի տեսքը։

Երկրի բարձր ուղեծրերում գտնվող արբանյակները հիմնականում օգտագործվում են հաղորդակցության, նավավարության, գիտական ​​հետազոտությունների և ռազմական կիրառությունների համար:

Երկրի բարձր ուղեծրերի հիմնական առավելություններից մեկն այն է, որ այն ապահովում է Երկրի և խորը տիեզերքի գրեթե անարգել տեսարան։ Սա այն դարձնում է աստղագիտական ​​դիտարկումների և Երկրի մոնիթորինգի համար իդեալական վայր: Բացի այդ, երկրի բարձր ուղեծրերի արբանյակները կարող են ապահովել Երկրի մակերևույթի անընդհատ ծածկույթ, ինչը այն շատ օգտակար է դարձնում կապի և նավավարության նպատակներով օգտագործելիս:

## Երկրի բարձր ուղեծրում գտնվող արբանյակների օրինակներ

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
4 in the Morning

**«4 in the Morning»**, ամերիկացի երգչուհի Գվեն Ստեֆանիի սինգլը՝ երկրորդ ստուդիական «The Sweet Escape» ալբոմից։ Այն չի կարողացել կրկնել երգչուհու նախորդ սինգլների առևտրային հաջողությունը ԱՄՆ-ում՝ *[[Billboard Hot 100]]-*ում զբաղեցնելով միայն 54-րդ հորիզոնականը։ Սինգլը հաջողություն է ունեցել այլ երկրներում՝ մտնելով Ավստրալիայի և Նոր Զելանդիայի լավագույն տասնյակի և մի քանի եվրոպական երկրների լավագույն քսանյակի մեջ։

## Պատմություն
2005 թվականի վերջին շրջագայությունն ավարտելուց անմիջապես հետո Ստեֆանին No Doubt խմբի բասիստ Թոնի Քանալի հետ սկսել է աշխատել իր երկրորդ անհատական ​​ստուդիական ալբոմի վրա։  Նրանք միասին  են գրել «4 in the Morning»-ը։ Ստեֆանին ասել է, որ իրեն ոգեշնչել են այնպիսի բալլադներ, ինչպիսիք են «Killing Me Softly with His Song»-ը և «Eyes Without a Face»-ը։ Սա ալբոմի համար ձայնագրված վերջին երգերից մեկն էր։ Ստեֆանին այն անվանել է իր սիրելի երգերից մեկը, քանի որ այն «հաճույք է պատճառում իր ականջներին»։ Երգը որպես ալբոմի երրորդ սինգլ ռադիոյով թողարկվել է 2007 թվականի մայիսի 8-ին։ CD սինգլը, որը ներառում էր ալբոմի տարբերակը, երկու ռեմիքսներ և տեսահոլովակ թողարկվել է 2007 թվականի հունիսի 22-ին։

## Քննադատություն
Երգը երաժշտական ​​քննադատների կողմից ընդհանուր առմամբ դրական արձագանքներ է ստացել։ AllMusic-ից Սթիվեն Թոմաս Էրլյուայնը այն անվանել է սառը զգայական։ Billboard-ի խմբագիր Չակ Թեյլորը երգը անվանել է մեղեդային ռետրո բալլադ։ *Sputnikmusic*-ից Ամանդա Մյուրեյը նույնպես կարծում էր, որ երգը հիշեցնում է Մադոննայի «Crazy for You» դարաշրջանը։ *Idolator*-ից Բիանկա Գրեյսին այն անվանել է թեթև, բայց միևնույն ժամանակ 80-ականների հուզական բալլադ, որը շեշտադրել է Ստեֆանիի քնքուշ վոկալը։

## Տեսահոլովակ
Երաժշտական ​​տեսահոլովակի ռեժիսորը՝ Սոֆի Մյուլլերը, ցույց է տվել լացող և հուսահատ Ստեֆանիին՝ պառկած անկողնում։ Տեսահոլովակը հաջողություն է ունեցել երաժշտական ​​ալիքներով և հաճախակի է հեռարձակվել։

## Երգացանկ
***UK and German CD single**
#"4 in the Morning" (album version) – 4:51
#"4 in the Morning" (Thin White Duke Edit) – 4:55

***Australian and German CD maxi single**
#"4 in the Morning" (album version) – 4:51
#"4 in the Morning" (Thin White Duke Edit) – 4:55
#"4 in the Morning" (Oscar the Punk Remix) – 5:41
#"4 in the Morning" (video) – 4:24

## Չարթեր

### Ամսական չարթեր

### Տարեկան չարթեր

## Հավաստագրում

## Ծանոթագրություններ

Կատեգորիա:2007 սինգլներ
Կատեգորիա:Փոփ երգեր
Գեորգիս Կուցիաս

**Գեորգիս Կուցիաս** (, ), հույն ֆուտբոլիստ, «Չիկագո Ֆայր» ակումբի հարձակվող։

## Ակումբային կարիերա
Ծնվել է Հունաստանի Սալոնիկ քաղաքում։ Սկսել է մարզվել «Տիլեմախոս Ալեքսանդրիա» թիմում, ութ տարեկանում տեղափոխվել է ՊԱՕԿ-ի ակադեմիա։  2020/2021 մրցաշրջանից ներգրավվել է հիմնական թիմի հետ մարզումներին։ 2020 թվականի սեպտեմբերի 18-ին Հունաստանի առաջնության «Ատրոմիտոսի» դեմ խաղում նորամուտն է նշել հիմնական թիմի կազմում՝ 72-րդ րոպեին խաղադաշտ դուրս գալով Կարոլ Սվիդերսկու փոխարեն:

2021 թվականին ընդգրկվել է The Guardian-ի 60 ամենատաղանդավոր երիտասարդ ֆուտբոլիստների ցուցակում։ Առանձնացվել է նրա արագությունը և հարձակման ավարտը:

2022 թվականի սեպտեմբերի 15-ին մինչև մրցաշրջանի ավարտը վարձավճարով տեղափոխվել է «Վոլոս»:

2023 թվականի փետրվարի 28-ին տեղափոխվել է MLS «Չիկագո Ֆայր» ակումբ՝ կնքելով պայմանագիր մինչև 2026 թվականի մրցաշրջանի ավարտը՝ 2027 թվականի մրցաշրջանի երկարաձգման տարբերակով: Ամերիկյան լիգայում նորամուտն է նշել ապրիլի 8-ին «Մինեսոտա Յունայթեդի» դեմ խաղում՝ 74-րդ րոպեին փոխարինման դուրս գալով Կեյ Կամարային: Մայիսի 20-ին «Ատլանտա Յունայթեդի» դեմ խաղում խփել է առաջին գոլը  MLS-ում:

## Կարիերա հավաքականում
Հանդես է եկել տարբեր տարիքի ազգային հավաքականներում։

## Ձեռքբերումներ
### Ակումբային

#### «ՊԱՕԿ»
* Հունաստանի Գավաթի գավաթակիր՝ 2020/21

## Ծանոթագրություններ

## Արտաքին հղումներ
* 
* 
* 

Կատեգորիա:Հույն ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լյուքսեմբուրգյան այգի (նկար, Մատիս)

**«Լյուքսեմբուրգյան այգի»** (), ֆրանսիացի գեղանկարիչ և քանդակագործ, ֆովիզմի ներկայացուցիչ Անրի Մատիսի նկարներից։ Այս ստեղծագործությունը հեղինակը վրձնել է մոտավորապես 1901 թվականին։ Յուղաներկով կտավի չափերն են՝ 59,5 × 81,5 սմ։ 

Այսօր «*Լյուքսեմբուրգյան այգի*» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, ՌԴ)։

## Նկարագիր
«Լյուքսեմբուրգյան այգի» ստեղծագործությունում հեղինակը պատկերել է Փարիզի Լյուքսեմբուրգյան այգու ճեմուղիներից մեկը։ Ձախ կողմում բարձր ծառ է պատկերված՝ կարմիր սաղարթով։ Կենտրոնում երկու ծառ վարդագույն են, որից մեկի մեծ մասը ձևավորել է կապույտ թավ սաղարթ։ Աջ կողմի ծառը գորշ կապտականաչ երանգի է։

## Պատմություն
Նկարը ստեղծվել է 1901 թվականին՝ Պոլ Գոգենի պոլինեզական աշխատանքներից ազդված։ Նինա Կալիտինան նշում է․ 

Այս կտավը կարելի է համարել Մատիսի այն գործերից, որոնք նեոիմպրեսիոնիզմից դեպի ֆովիզմ անցման ճանապարհին են գտնվում։  

Առաջին անգամ ցուցադրվել է փարիզյան «Դրյուե» պատկերասրահում՝ «*Բնանկար*» անվանումով։ 1906 թվականի հոկտեմբերին նկարը ձեռք է բերում մոսկվացի արդյունաբերող, բարեգործ, արվեստի ստեղծագործությունների հավաքորդ Սերգեյ Շչուկինը։ Պյոտր Պերցովը Շչուկինի հավաքածուն նկարագրելիս կտավը նշել է «Լյուքսեմբուրգյան այգի» անվանումով, որից հետո, ցայսօր էլ կոչվում է այդպես։

Հոկտեմբերյան հեղափոխությունից հետո Շչուկինի հավաքածուն ազգայնացվում է և հայտնվում Նոր արևմտյան արվեստի թանգարանում։ 1948 թվականին նկարը տեղափոխվում է Էրմիտաժ։ 2014 թվականի վերջերից ցուցադրվում է Սերգեյ Շչուկինի հիշատակի պատկերասրահում՝ Գլխավոր շտաբի շենքում (սրահ 436)։

## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ
* «Լյուքսեմբուրգյան այգի» ստեղծագործությունը թանգարանի պաշտոնական կայքում

Կատեգորիա:1901 նկարներ
Կատեգորիա:Անրի Մատիսի նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Ֆրանսիայի գեղանկարչություն
Մեծ Ֆինլանդիա

[thumb|490px|«'''Մեծ Ֆինլանդիան'''» ընդգրում է տարածքներ, որոնք նախկինում պատկանել են Ֆինլանդիային կամ բնակեցված են եղել ազգակից ժողովուրդներով, այդ թվում՝ [Արևելյան Կարելիան (կապտամոխրագույն), Էստոնիան (մուգ կապույտ) և Ինգերմանդլանդիան (մուգ կանաչ), ամբողջ Ֆինմարքը (կանաչ), Տուրնեէլվեն հովտի (մանուշակագույն) և Մուրմասնսկի մարզի մի մասը (մանուշակավարդագույն)։ Ֆինլանդիայի սահմանները ներկայացված են ըստ ՌԽԴՍՀ և Ֆինլանդիայի 1920 թվականի (երկնագույն՝ դեղին ուրվագծով) և 1947 թվականի Փարիզի Ֆինլանդիայի հետ խաղաղության պայմանագրերի (երկնագույն՝ կարմիր ուրվագծով)։]]
**Մեծ Ֆինլանդիա** () կամ **Ֆինլանդական [[իրրեդենտիզմ]]**, Բալթիկ ծովի առափնյակում, Արևելյան Կարելիայում, Ինգերմանդալիայում, Հյուսիսային Նորվեգիայում և Շվեդիայում իրար սերտորեն կապված ուգրո-ֆիննական ազգերի միավորման գաղափար. պանֆինականության ծայրահեղ դրսևորում։ Այս գաղափարը 19-րդ դարից ի վեր արծարծվել է ֆինլանդացի իրրեդենտիստների շրջանում և արտահայտել է եվրոպական ազգայնականության (պանֆիննականության) ֆիննական տարբերակը նույնիսկ այն ժամանակ, երբ Ֆինլանդիան Ռուսական կայսրության մաս էր կազմում։

Կարելական ակադեմիական ընկերությունը, խոսելով Մեծ Ֆինլանդիայի մասին, նկատի ուներ և՛ պետական ​​կազմավորում, և՛ լեզվամշակութային երևույթ։

Գաղափարն ամենամեծ աջակցությունը ստացավ անկախությանը հաջորդած տարիներին։ Կա կարծիք, որ պատերազմից հետո (1941-1944) գաղափարը գործնականում մոռացվեց։

## Մեծ Ֆինլանդիայի սահմանները
Մեծ Ֆինլանդիայի կողմնակիցները, սովորաբար, որպես արևելյան սահման նշում էին Ֆիննոսկանդիայի աշխարհագրական սահմանները, որը ձգվում է Սպիտակ ծովից մինչև Օնեգա լիճ, ապա Սվիր և Նևա գետերի երկայնքով։ Կամ, ավելի համեստ տարբերակով՝ Սեստրա գետից մինչև Ֆիննական ծոց։ Այս սահմանները ընդգրկում են ֆիններով և կարելներով բնակեցված տարածքները։ Որոշները Մեծ Ֆինլանդիայի մեջ են մտցնում նաև Ֆինլանդական ծոցից հարավ գտնվող տարածքները՝ Ինգրերմանլանդիան, Էստոնիան, ինչպես նաև Նորվեգիային պատկանող Հյուսիսային Ֆինմարքը և Տուրնեէլվեն հովիտը, ինչպես նաև շվեդական Նորբոթենը։ Ամենաընդարձակ մեկնաբանությունը՝ «Դվինայից Դվինա», ներառում էր առավել հին ֆինո-ուգրական տարածքները՝ Ռուսաստանի Հյուսիսային Դվինայից մինչև Լատվիայի Արևմտյան Դվինան։

## Պատմությունը
### «Ֆինլանդիայի բնական սահմանները» և լեզվական ուսումնասիրությունը
Այսպես կոչված *երեք նեղուցների սահմանի* գաղափարը գոյություն է ունեցել դարեր շարունակ, նույնիսկ այն ժամանակներում, երբ Ֆինլանդիան Շվեդական թագավորության մաս էր կազմում և Շվեդիայի ու Ռուսաստանի միջև սահմանային անհամաձայնություն կային, որոնք ժամանակ առ ժամանակ պատերազմի առիթ էին դառնում։ Շվեդիայի ղեկավարությունը երեք նեղուցների սահմանը պաշտպանության տեսանկյունից դիտարկում էր ավելի հեշտ, քանի որ ցամաքային սահմանը նվազագույն էր լինում։ Այդ նեղուցներն էին՝ Սպիտակծովյան, Օնեգյան և Կարելյան։

1800-ական թվականներին կարևոր էին համարվում երկրների և ժողովուրդների այսպես կոչված *բնական սահմանները*, որոնցով ձևավորվում են աշխարհագրական սահմանները։ Թեպետ «Մեծ Ֆինլանդիա» տերմինը չի օգտագործվել 1800-ականների սկզբին, սակայն բնական սահմանների գաղափարը սկիզբ է առել այդ ժամանակներից։
Էրեբունի (բժշկական կենտրոն)

**Էրեբունի բժշկական կենտրոն**, Երևանում տեղակայված բժշկական կենտրոն, որը հիմնադրվել է 1991 թվականին։ Գտնվում է Երևանի Էրեբունի վարչական շրջանում։ Այսօր այն Հայաստանում խոշորագույն բազմապրոֆիլ բժշկական կենտրոն է, որն իրականացնում է կլինիկական, գիտահետազոտական և կրթական գործունեություն: 

Էրեբունի բժշկական կենտրոնում են գործում Երևանի պետական բժշկական համալսարանի և Ազգային առողջապահության ինստիտուտի բազմաթիվ ամբիոններ։

## Պատմություն
«Էրեբունի» բժշկական կենտրոնը հիմնադրվել է 1991 թվականին՝ «Էրեբունի» կլինիկական հիվանդանոցի հիմքի վրա: Հիմանդիր տնօրենն է Հարություն Մաքսիմի Քուշկյանը՝ ՀՀ և ԼՂՀ պետական գործիչ և առողջապահության նախարար, բժշկական գիտությունների դոկտոր, պրոֆեսոր, էնդոկրին վիրաբույժ։

## Կառուցվածք
«Էրեբունի» բժշկական կենտրոնում գործում են.

* անհետաձգելի բուժօգնության ծառայություններ
* ախտորոշիչ և վիրաբուժական ծառայություններ
* թերապևտիկ և սրտաբանական ծառայություններ
* սրտանոթային ինվազիվ վիրաբուժության ծառայություններ
* նյարդավիրաբուժության ծառայություններ:

## Ծանոթագրություններ


Կատեգորիա:Հայաստանի բժշկական և առողջապահական կազմակերպություններ
Կատեգորիա:Երևանի հիվանդանոցներ
Իչիգո Իչի

***Իչիգո Իչի*** (գրականության մեջ, "մի անգամ, մի հանդիպում), ճապոներեն կայուն արտահայտություն, որը նկարագրում է պահի անկրկնելի բնույթի մշակութային կոնցեպտը։ Տերմինը կարելի է թարգմանել որպես «միայն այս անգամ» և «կյանքում միայն մեկ անգամ»։ Այս հասկացությունը հիշեցնում է մարդկանց վայելել յուրաքանչյուր հանդիպում, որին իրենք մասնակցում են։ Այն հիշեցնում է այն փաստի մասին, որ կյանքի որևէ ակնթարթ հնարավոր չէ կրկնել. անգամ այն ժամանակ, եթե նույն խումբ մարդիկ նորից հավաքվեն նույն վայրում, այդ նույն հանդիպումը հնարավոր չի լինի կրկնել, այսպիսով, կյանքում յուրաքանչյուր պահ մեկ անգամ տեղի ունեցող փորձ է։ Այս կոնցեպտը հիմնականում ասոցացվում է ճապոնական թեյախմության արարողության, մասնավորապես, թեյի վարպետներ Սեն նո Ռիկյուի և Լի Նաոսուկեի անունների հետ։

## Պատմություն

Տերմինը թվագրվում է 16-րդ դարով։ «Կյանքում՝ մեկ հնարավորություն» արտահայտությունը վերագրվում է թեյի վարպետ Սեն նո Ռիկյուին
.։ Ռիկյուի աշակերտ Յամանու Սյոյի Կին աշխատության մեջ հրահանգել է «հարգել տանտիրոջն այնպես, ասես տվյալ հանդիպումը կարող էր տեղի ունենալ միայն անգամ այս կյանքում»
։ Իչիգոն բուդդայական տերմին է, որ նշանակում է «մեկ կյանք»։   

Ավելի ուշ, 19-րդ դարում, Սյոգունատ Տոկուգավայի ավագ ղեկավարը զարգացրել է այս տեսությունը.


Մեծ ուշադրություն պետք է տրվի թեյախմությանը, որը մենք կարող ենք նկարագրել որպես «մեկ անգամ, մեկ հանդիպում»(*ichigo, ichie*)։ Անգամ եթե հյուրընկալն ու հյուրերը, հնարավոր է, շատ հաճախ են հանդիպում, տվյալ օրվա հանդիպումը երբեք չի կարող նույնությամբ կրկնել։ Այս տեսանկյունից նայելով՝ յուրաքանչյուր հանդիպում իսկապես դառնում է մի իրադարձություն, որը կյանքում մեկ անգամ է պատահում։ Սա հաշվի առնելով՝ թե հյուրընկալը, թե' հյուրը պետք է հիշեն, որ այդ հանդիպումն այլևս երբեք չի կարող տեղի ունենալ, պետք է գնահատեն այն և անկեղծորեն ներգրավված լինել։ Սա հենց այն է, ինչ նշանակում է. «մեկ անգամ, մեկ հանդիպում»:


## References




Կատեգորիա:Ճապոներեն բառեր և արտահայտություններ